  Туспуктэм: Татьяна Пунгина Майя Бывальцева Россилэн шор но лымшор улсовылъёсысь 11 аэропортъёсаз лобантэм режимез 10-тӥ куарусёнозь Москва дыръя 3 час 45 минутозь азьланьтӥзы. Со сярысь Росавиацилэн пресс-службаез ивортӥз. Огдырлы уретэмын Анапае, Белгородэ, Брянске, Воронеже, Геленджике, Краснодаре, Курске, Липецке, Ростов-на-Дону каре, Симферополе но Элистае лобан. Россиысь авиакомпаниослы калыкез нуон-ваёнэз Сочиысь, Волгоградысь, Минеральные Водыысь, Ставропольысь но Москваысь аэропортъёсты уже кутыса радъяны ӵекто. Кунысь мукет аэропортъёс дышем радлыкъя ужало. Аэропортъёслэн но авиакомпаниослэн ужанрадлыказы воштӥськонъёс сярысь соослэн нимлыко сайтъёсысьтызы но мерлыко вотэсъёсысь огинъёсысьтызы тодыны луоз. Тодэ вайытом, Россиысь лымшор но шор улосъёсысь аэропортъёсы самолётъёс 24-тӥ тулыспалэ лобамысь дугдӥзы. Со дырысен сюбегатонэз ялан азьланьтыло. Тегъёс: самолёт Россия сюбегатонъёс  